JY LEES NOU KYK: 7de Laan se Tony ná talle COVID-19-werkskokke in Suidooster
'Sex and the City' sonder Kim Cattrall: Ons kyk terug na die drama
Die akteur Marlo Minnaar vertolk die rol van Imraan Bassier in Suidooster. Foto: kykNET/Suidooster.
Die akteur Marlo Minnaar (31) is van vanaand af te sien as Imraan Bassier in die gewilde Kaapse sepie Suidooster.
Imraan is verlangs familie van Mrs J. Foto: kykNET/Suidooster
Marlo is vir meer as twee maande in Suidooster te sien. Foto: kykNET/Suidooster
"Imraan se ma en Mrs J is niggies wat oor die jare kontak behou het. Hy kom dan Ruiterbosch toe op soek na 'n werksgeleentheid," vertel Marlo.
Hy kry eindelik die werk as die nuwe aptekersassistent by AB Samsodien (Cedwyn Joel) se Aalwyn Apteek.
Daar is ook 'n onverwagse romanse wat vinnig kop uitsteek wanneer Imraan ogies begin maak vir Kaashifa (Jawaahier Petersen). Kykers moet maar wag en sien of dit gaan uitwerk tussen die twee.
Volgens Marlo was hy nog altyd 'n aanhanger van dié kykNET-sepie. "Suidooster is so eg soos 'n Kaapse gatsby! Dit is baie relevante storielyne en ek dink hulle probeer hard om die stories so eg Afrikaans en Kaaps as moontlik te hou. Dis vir my ongelooflik om deel te wees van die span," sê Marlo, wat ook al in reekse soos Sara se geheim te sien was.
Hierdie rol is baie anders as wat hy al voorheen vertolk het, maar dis vir hom lekker om te sien hoe hy groei as akteur. "Tony op 7de Laan was 'n bad guy met geen morele waardes en hier speel ek nou iemand totaal en al verskillend. Dit flex nogal my spiere as akteur."
Juis omdat hy 'n sucker vir skurke is en hy dit geniet het om die rol van Tony te vertolk is een van sy gunsteling Suidooster-akteurs, die sakeman en skurk, Ian October (Abduraghmaan Adams).
Imraan gaan by AB Samsodien se Aalwyn Apteek werk. Foto: kykNET/Suidooster
Dan is daar ook die liefdevolle en onskuldige Bennie wat deur Richard September vertolk word.
"Ek en Richard is baie goeie vriende en deel ook 'n aantrekkamer op stel. Hy vertolk daai karakter amazing!
"Bennie het nie 'n wag voor sy mond nie, almal is lief vir hom en hy sê 'n ding soos dit is. Ek dink baie keer het ons 'n Bennie in ons lewens nodig," sê Marlo.